Diari Oficial de la Generalitat Valenciana


Sumari del DOGV 3245, del 19-05-1998 (1998/3760)

Informació pública del Programa d'Actuació Integrada de la Unitat d'Execució en Sòl Urbanitzable Sector 5 Les Palmes del Pla General d'Ordenació Urbana de Picanya que inclou Pla Parcial i Projecte d'Urbanització.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3245

Data del DOGV
:   19-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3760


Organisme emissor
:   Promociones Masia Las Palmas, SL

Tipus de document
:   Anunci

Informació pública del Programa d'Actuació Integrada de la Unitat d'Execució en Sòl Urbanitzable Sector 5 Les Palmes del Pla General d'Ordenació Urbana de Picanya que inclou Pla Parcial i Projecte d'Urbanització. [1998/M3760]
  
La mercantil Promociones Masía Las Palmas, SL, ha formulat Programa d'Actuació Integrada de la Unitat d'Execució en Sòl Urbanitzable Sector 5 Les Palmes del Pla General d'Ordenació Urbana de Picanya que inclou Pla Parcial i Projecte d'Urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística (Diari Oficial de la Generalitat Valenciana, número 2.394, de 24 de novembre de 1994). Així mateix, per a acomplir el que disposa l'apartat 2.B) de l'article 50 de la Llei 6/1994, s'exposen juntament amb el Programa els Estatuts de la A.I.U. Sector 5 Les Palmes, constituïda amb la finalitat de donar suport a aquest.
  
En aplicació del que estableix l'article 48.1.C), en relació amb l'article 46.3, ambdós de l'esmentada llei, escau sotmetre l'indicat programa, amb tota la documentació annexa, a informació pública durant el termini de 20 dies hàbils, comptats a partir del dia següent de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que pertoquen segons dret, així com altres alternatives tècniques de programa, i, si escau, proposicions juridicoeconòmiques, tot això en els termes i condicions de l'esmentada Llei 6/1994, i a aquest efecte qualsevol interessat podrà consultar l'expedient dipositat en la Notaria del senyor Juan B. Montero-Ríos Gil, situada a l'avinguda del País Valencià, número 31, de Torrent, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer en aquesta notaria per a obtindre còpia de l'acta de protocol·lització del projecte i documents que s'acompanyen a aquest, o sol·licitar l'exhibició d'aquesta.
  
L'esmentada documentació, així com l'expedient administratiu, podran ser consultats a l'Ajuntament de Picanya, els dies hàbils, en idèntic horari.
  
Les al·legacions que, si escau, siguen formulades seran presentades davant l'Ajuntament de Picanya, dirigides al Servei de Planejament.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat.
  
Durant aquest termini es podran formular les indicades proposicions a l'Ajuntament de Picanya, en horari de 09.00 a 14.00 hores.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediatament posterior, tindrà lloc l'acte d'obertura de pliques a l'Ajuntament de Picanya.